open-index/open-wikipedia-markdown huggingface dataset:
বালিগঞ্জ বিধানসভা কেন্দ্র

**বালিগঞ্জ বিধানসভা কেন্দ্র** ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৬১ নং বালিগঞ্জ বিধানসভা কেন্দ্র কলকাতা পৌরসংস্থার ৬০, ৬১, ৬৪, ৬৫, ৬৮, ৬৯ ও ৮৫ নং ওয়ার্ডগুলি নিয়ে গঠিত।

এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।

## নির্বাচনী ফলাফল
### ১৯৭৭-২০০৬
২০০৬ সালের বিধানসভা নির্বাচনে তৃণমূল কংগ্রেসের আহমেদ জাভেদ খান ১৫২ নং বালিগঞ্জ বিধানসভা কেন্দ্র থেকে তার নিকটতম প্রতিদ্বন্দ্বী সিপিআই(এম)-এর রবীন দেবকে পরাজিত করেন। সিপিআই(এম)-এর রবীন দেব ২০০১ সালে তৃণমূল কংগ্রেসের কাকলি ঘোষদস্তিদারকে, ১৯৯৬ সালে কংগ্রেসের দিব্যেন্দু বিশ্বাসকে, এবং ১৯৯১ সালে কংগ্রেসের সুশোভন বসুকে পরাজিত করেছিলেন। সিপিআই(এম)-এর শচীন সেন ১৯৮৭ সালে কংগ্রেসের সুশোভন বসুকে, ১৯৮২ সালে কংগ্রেসের রথীন তালুকদারকে, এবং ১৯৭৭ সালে কংগ্রেসের সুব্রত মুখোপাধ্যায়কে পরাজিত করেন।

### ১৯৫১-১৯৭২
১৯৭২ ও ১৯৭১ সালে কংগ্রেসের সুব্রত মুখোপাধ্যায় এই কেন্দ্র থেকে জয়লাভ করেছিলেন। ১৯৬৯ ও ১৯৬৭ সালে ডব্লিউপিআই-এর জ্যোতিভূষণ ভট্টাচার্য এই কেন্দ্র থেকে জয়লাভ করেন। ১৯৬২ সালের নির্বাচনে কংগ্রেসের অনিল মৈত্র এই কেন্দ্র থেকে জয়লাভ করেছিলেন। ১৯৫৭ সালের নির্বাচনে সিপিআই-এর জ্ঞানেন্দ্র মজুমদার এই কেন্দ্র থেকে জয়লাভ করেন। ১৯৫১ সালে ভারতের প্রথম নির্বাচনের সময় বানিয়াপুকুর-বালিগঞ্জ একটি যুগ্ম আসন ছিল। সেবার কংগ্রেসের পুলিনবিহারী খাটিয়া ও যোগেশচন্দ্র গুপ্ত এই কেন্দ্র থেকে জয়লাভ করেন।

## বিধানসভার সদস্য

## পাদটীকা

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কলকাতা জেলা
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা জেলার রাজনীতি
বেহালা পশ্চিম বিধানসভা কেন্দ্র

**বেহালা পশ্চিম বিধানসভা কেন্দ্র** হল ভারতের পশ্চিমবঙ্গ রাজ্য দক্ষিণ চব্বিশ পরগনা জেলার একটি বিধানসভা কেন্দ্র। বেহালা কলকাতার দক্ষিণে অবস্থিত একটি অঞ্চল।

## এলাকা
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা পৌরসংস্থার ১১৮, ১১৯, ১২৫, ১২৬, ১২৭, ১২৮, ১২৯, ১৩০, ১৩১, ১৩২ নং ওয়ার্ড নিয়ে ১৫৪ নং বেহালা পশ্চিম বিধানসভা কেন্দ্রটি গঠিত হয়েছে।

বেহালা পশ্চিম বিধানসভা কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত। ইতিপূর্বে বেহালা পশ্চিম বিধানসভা কেন্দ্রটি যাদবপুর লোকসভা কেন্দ্রের অন্তর্গত ছিল।

## বিধায়ক

## নির্বাচনী ফলাফল
### ১৯৫১-১৯৭২
১৯৫১ সালে স্বাধীন ভারতের প্রথম নির্বাচনে ফরওয়ার্ড ব্লক (আরজি) প্রার্থী বীরেন রায় বেহালা বিধানসভা কেন্দ্র থেকে জয়লাভ করেছিলেন। পশ্চিমবঙ্গ বিধানসভা নির্বাচন, ১৯৫৭ ও ১৯৬২ সালের বিধানসভা নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। এরপর  বেহালা বিধানসভা কেন্দ্রটি দু’টি কেন্দ্রে বিভাজিত হয়েছিল। ১৯৬৭, ১৯৬৯, ও ১৯৭১ সালে সিপিআই(এম) প্রার্থী রবীন মুখোপাধ্যায় বেহালা পশ্চিম বিধানসভা কেন্দ্র থেকে জয়লাভ করেছিলেন। ১৯৭২ সালে সিপিআই প্রার্থী বিশ্বনাথ চক্রবর্তী এই কেন্দ্র থেকে জয়লাভ করেছিলেন।

### ১৯৭৭-২০০৬
সিপিআই(এম) প্রার্থী রবীন মুখোপাধ্যায় ১৯৭৭ সালে কংগ্রেস প্রার্থী সুবোধচন্দ্র দাসকে, ১৯৮২ সালে কংগ্রেস প্রার্থী অরুণা ঘোষদস্তিদারকে, এবং ১৯৮৭ সালে কংগ্রেস প্রার্থী লক্ষ্মীকান্ত বসুকে পরাজিত করেন। সিপিআই(এম) প্রার্থী নির্মল মুখোপাধ্যায় ১৯৯১ সালে ভারতীয় জাতীয় কংগ্রেস প্রার্থী লক্ষ্মীকান্ত বসুকে এবং ১৯৯৬ সালে কংগ্রেস প্রার্থী কুমুদ ভট্টাচার্যকে পরাজিত করেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তার নিকটতম প্রতিদ্বন্দ্বী সিপিআই(এম) প্রার্থী নির্মল মুখোপাধ্যায় (২০০১) ও সিপিআই(এম) প্রার্থী নিরঞ্জম মুখোপাধ্যায়কে পরাজিত করেন।

### ২০১১
২০১১ সালের নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অনুপম দেব সরকারকে পরাজিত করেন।

 

 

.# ২০০৬ সালে ভারতীয় জাতীয় কংগ্রেস ও সর্বভারতীয় তৃণমূল কংগ্রেসের প্রাপ্ত ভোটের শতাংশ হারের সুইং একযোগে গণনা করা হয়েছে।

### ২০১৬
২০১৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করেন।

 

.# ২০১৬ সালের বিধানসভা নির্বাচনে বামফ্রন্ট ও ভারতীয় জাতীয় কংগ্রেসের প্রাপ্ত ভোটের শতাংশ হারের সুইং যুগ্মভাবে গণনা করা হয়েছে।

### ২০২১
২০২১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তাঁর নিকটতম প্রতিদ্বন্দ্বী ভারতীয় জনতা পার্টির শ্রাবন্তী চট্টোপাধ্যায়কে পরাজিত করেন।

 

## পাদটীকা

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
উবুন্টু-শিরনাম

**উবুন্টু শিরোনাম** হাতে ডিজাইন করা একটি লোয়ারকেস মুক্ত ফন্ট এই ফন্টটি তৈরী করেছেন অ্যান্ডি ফিজিমন। ফন্টটি উবুন্টু অপারেটিং সিস্টেম এবং এর অবরোহী সমূহে ব্যবহার করা হয়। GNU Lesser General Public License লাইসেন্সের অধিনে এটি প্রকাশ করা হয়েছে।

## তথ্যসূত্র


## বহিঃসংযোগ
* Homepage with the font of Andy Fitzsimon (doesn't have capital letters)

বিষয়শ্রেণী:মুদ্রণশৈলী
বিষয়শ্রেণী:উবুন্টু (অপারেটিং সিস্টেম)
বাউকুল (ফল)

**বাউকুল** বাংলাদেশ কৃষি বিশ্ববিদ্যালয়ের উদ্ভিদবিজ্ঞানীদের গবেষণার মাধ্যমে উদ্ভাবিত এক প্রকার উচ্চফলনশীল ও অর্থকরী কুল। এটি দেশের অনেক অঞ্চলে আপেল কুল হিসেবেও পরিচিত। বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানী প্রফেসর ড. এম এ রহিমের নেতৃত্বে গবেষণায় এই ফল উদ্ভাবিত হয়েছে। ১৭ বছরের চেষ্টায় কৃষি বিশ্ববিদ্যালয়ের জার্মপ্লাজম সেন্টারের গবেষণায় এটি আবিষ্কৃত হয়। এর নামের প্রথম অংশ 'বাউ' (BAU) এসেছে বিশ্ববিদ্যালয়টির ইংরেজি নামের অ্যাক্রোনিম থেকে।

প্রথম দফায় উদ্ভাবিত কুলের পূর্ণ নাম এফটিআইপি-বাউকুল-১। ফলের গুণাগুণ রক্ষার জন্য বাউকুল-১ কুঁড়ি সংযোজন ও জোড়-কলমের মাধ্যমে বংশ বিস্তার করা হয়। **বাউকুল-১** প্রজাতির গাছ লাগানোর ৪–৫ মাসের মধ্যে ফল পাওয়া যায়। অল্প সময়ে একটি গাছ থেকে কমপক্ষে ১০ কেজি কুল পাওয়া যায়। ২০০৯ সালে বাংলাদেশে প্রায় ১৫ হাজার টন বাউকুল চাষ হয়েছে। সাধারণ কুলের ওজন ১০–৩০ গ্রাম হলেও বাউকুলের ওজন ৯০–১৪০ গ্রাম। এর ফলনে স্বাভাবিক দুই-তিন বছরের জায়গায় ছয় মাস লাগে। ইতোমধ্যে **বাউকুল-২** উদ্ভাবিত হয়েছে, যা অধিকতর মিষ্টি ও রসালো।

## তথ্যসূত্র

বিষয়শ্রেণী:বাংলাদেশের ফল
উবুন্টু ফন্ট ফ্যামিলি

**উবুন্টু ফন্ট ফ্যামিলি** একটি মুক্ত ট্রুটাইপ ভিত্তিক ফন্ট। আধুনিক হিউম্যনিস্ট ডিজাইন অনুযায়ী এটি তৈরী করা হয়েছে। লন্ডনভিত্তিক ফন্ট ডিজাইনিং প্রতিষ্ঠান ডেলটন ম্যাগ ক্যানোনিকাল লিমিটেড এর অর্থয়নে এটি তৈরী করেছে। সেপ্টেম্বর ২০১০ এর আগ পর্যন্ত নয় মাস ধরে এটি পরীক্ষামূলক পর্যায়ে ছিল। এর পরবর্তীতে এটি উবুন্টু ১০.১০ সংস্করণ থেকে উবুন্টু অপারেটিং সিস্টেম এর ডিফল্ট ফন্ট হিসাবে ব্যবহার শুরু হয়।

উবুন্টু ফন্ট লাইসেন্সের অধিনে এটি প্রকাশ করা হয়েছে।.

## ব্যবহার
উবুন্টু ফন্ট ফ্যামিলি উবুন্টু এর বর্তমান এবং ডেভলপমেন্ট সংস্করণ সমূহের ডিফল্ট ফন্ট হিসাবে ব্যবহার করা হচ্ছে। একই সাথে এটি উবুন্টু ব্র্যান্ডিং এর কাজেও ব্যবহার করা হয়।

## আরও দেখুন
* Ubuntu-Title

## তথ্যসূত্র

## বহিঃসংযোগ
* Ubuntu Font Family main page
* Ubuntu Font Family on the Ubuntu Wiki

বিষয়শ্রেণী:মুদ্রণশৈলী
বিষয়শ্রেণী:উবুন্টু (অপারেটিং সিস্টেম)
লুম্বিনী অঞ্চল

**লুম্বিনী অঞ্চল** (), নেপালের ১৪টি অঞ্চলের একটি অঞ্চল। এখানকার লুম্বিনী শহর গৌতম বুদ্ধের জন্মস্থান। একটি বৌদ্ধ ধর্মের তীর্থস্থান। কাঠমান্ডু থেকে ২৪০ কি.মি. পশ্চিমে অবস্থিত ভুতল হচ্ছে এর প্রধান শহর এবং এই শহরটিকে নেপাল-ভারত এর প্রধান সংযোগ সড়ক হিসাবে ব্যবহার করা হয়।

## বিভাগ
লুম্বিনী অঞ্চল ৬টি জেলায় বিভক্ত :

* অর্ঘাখাঁচী জেলা 
* গুল্মী জেলা 
* কপিলবস্তু জেলা 
* নবলপরাসী জেলা 
* পাল্পা জেলা 
* রূপন্দেহী জেলা

## তথ্যসূত্র


## আরো দেখুন

বিষয়শ্রেণী:নেপালের অঞ্চল
বিষয়শ্রেণী:বৌদ্ধধর্ম
কোশী অঞ্চল

**কোশী অঞ্চল** (নেপালী: कोशी) নেপালের ১৪টি অঞ্চলের একটি, যা ছয়টি জেলা ভোজপুর, ধনকুটা, মোরাঙ, সঙ্খুয়াসভা, সুনসরী ও তেরথুম নিয়ে গঠিত। কোশীর সদর হল বিরাটনগর যা কোশী অঞ্চলের বৃহত্তম শহর। কোশীর অন্যান্য নগরী হচ্ছে ইনারুয়া, ধারান, ধনকুটা এবং ইতাহারি । এর প্রধান নদী অরুন, তামার এবং সপ্তকোশী ।

কোশী অঞ্চলকে ছয়টি জেলায় ভাগ করা হয়েছে:

## আরো দেখুন
* নেপালের বিকাস ক্ষেত্রগুলি
* নেপালের অঞ্চলসমূহের তালিকা
* নেপালের জেলাগুলির তালিকা

## তথ্যসূত্র

বিষয়শ্রেণী:নেপালের অঞ্চল
বিষয়শ্রেণী:কোশি প্রদেশ
২০০৮ গ্রীষ্মকালীন অলিম্পিকে জুডো – পুরুষদের +১০০ কেজি

**[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]]** **[[জুডো]]তে** **পুরুষদের +১০০কেজি** বিভাগের প্রতিযোগিতা অনুষ্ঠিত হয় ১৫ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।

পুরুষদের জুডো ওজন শ্রেণীর এই বিভাগ সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ১০০কিলোগ্রামের বেশি। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

এই প্রতিযোগিতায় রিকার্ডো ব্লাস জু. ছিলেন সর্বোচ্চ ওজনের প্রতিযোগী। তার ওজন ছিল ২১০কেজি। এত বিশালাকৃতি হওয়া সত্বেও প্রথম রাউন্ডেই তিনি পরাজিত হয়ে প্রতিযোগিতার বাইরে চলে যান।

## পদকবিজয়ী

## টুর্নামেন্টের ফলাফল
### ফাইনাল

### ম্যাট ১

### ম্যাট ২

### রেপোশে

## পাদটিকা
* প্রতিযোগিতার ধরন

বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
ব্যান্ডেল গির্জা

thumb|right|250px|দ্য ব্যাসিলিকা অফ দ্য হোলি-রোসারি, ব্যান্ডেল
**ব্যান্ডেল গির্জা** বা **ব্যান্ডেল চার্চ** পশ্চিমবঙ্গের প্রাচীনতম খ্রিষ্টান গির্জাগুলির একটি। এই গির্জার পোষাকি নাম **দ্য ব্যাসিলিকা অফ দ্য হোলি-রোসারি, ব্যান্ডেল**। ১৬৬০ খ্রিষ্টাব্দ নাগাদ নির্মিত এই গির্জাটি মেরিমাতা (নোসা সেনোরা দি রোজারিও, আওয়ার লেডি অফ দ্য রোজারি) প্রতি উৎসর্গিত।

## ইতিহাস

ষোড়শ শতাব্দীর মধ্যভাগ থেকে পর্তুগিজরা ব্যান্ডেল শহরটিকে বন্দর হিসেবে ব্যবহার করতে শুরু করে। ১৫৭১ খ্রিষ্টাব্দে তারা মুঘল সম্রাট আকবরের নিকট থেকে হুগলিতে একটি শহর নির্মাণের অনুমতি পায়। এখানে বসবাস শুরু করলে, তাদের পাদ্রিরা স্থানীয় লোকেদের ধর্মান্তরিত করতে শুরু করেন। ১৫৯৮ খ্রিষ্টাব্দ নাগাদ হুগলিতে ক্যাথলিক খ্রিষ্টধর্মাবলম্বীর সংখ্যা ছিল প্রায় পাঁচ হাজার। এদের মধ্যে যেমন স্থানীয় অধিবাসীরা ছিল, তেমনি ছিল মিশ্র জাতির লোকজনও।

১৫৭৯ খ্রিষ্টাব্দে পর্তুগিজেরা হুগলি নদীর তীরে একটি বন্দর ও দুর্গ নির্মাণ করে এবং অগাস্টিনিয়ান ফ্রেয়ারদের একটি দলের সার্ভিস তালিকাভুক্ত করে। এই দলটি ছল গোয়ার বৃহত্তম ধর্মীয় সংস্থা। পরের বছর ক্যাপ্টেন পেদ্রো তাভারেস সর্বসমক্ষে ক্যাথলিক ধর্মপ্রচার ও গির্জা নির্মাণ করার জন্য সম্রাটের অনুমতি লাভ করেন। এরপর ১৫৯৯ খ্রিষ্টাব্দে ব্যান্ডেল চার্চ নির্মিত হয়।

১৬৩২ খ্রিষ্টাব্দে মুরেরা হুগলি আক্রমণ করলে প্রথম গির্জাটি ভষ্মীভূত হয়। এরপর ১৬৬০ খ্রিষ্টাব্দে গোমেজ দে সোতো একটি নতুন গির্জা নির্মাণ করেন। মঠের পূর্ব দ্বারে এখনও পুরনো গির্জার কীস্টোন বা ভিত্তিপ্রস্তরটি দেখা যায়।

## দ্রষ্টব্য
গির্জার সম্মুখে একটি জাহাজের মাস্তুল রয়েছে। কথিত আছে, বঙ্গোপসাগরে একটি পর্তুগিজ জাহাজ প্রবল ঝড়ের মুখে পড়লে মেরিমাতা জাহাজটিকে রক্ষা করেন। এরপর কৃতজ্ঞতাস্বরূপ জাহাজের কাপ্তান মাস্তুলটি গির্জায় দান করেন, সেটি এখনো সংরক্ষিত করা আছে।  গির্জায় তিনটি পূজাবেদি, কয়েকটি সমাধিপ্রস্তর, একটি পাইপ অর্গ্যান ও মেরির একটি সিংহাসন রয়েছে।

## বহিঃসংযোগ
* ব্যান্ডেল গির্জার প্রাতিষ্ঠানিক ওয়েবসাইট
* হুগলি জেলার সরকারি ওয়েবসাইট
* ব্যান্ডেল চার্চ - ইন্ডিয়া ট্যাম্পলস পোর্টাল
* ট্যুর ট্র্যাভেল ওয়ার্ল্ড
* পশ্চিমবঙ্গ পর্যটন বিভাগ - বাংলার ঐতিহ্য - হুগলি

## তথ্যসূত্র

বিষয়শ্রেণী:ভারতের ব্যাসিলিকা গির্জা
বিষয়শ্রেণী:পশ্চিমবঙ্গের গির্জা
বিষয়শ্রেণী:ব্যান্ডেল
বিষয়শ্রেণী:হুগলি জেলার দর্শনীয় স্থান
দারুচিনি দ্বীপ

**দারুচিনি দ্বীপ** লাক্স নিবেদিত এবং ২০০৭ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের জনপ্রিয় কথাসাহিত্যিক হুমায়ূন আহমেদ- এর উপন্যাস দারুচিনি দ্বীপ অবলম্বনে নির্মিত এই চলচ্চিত্রের পরিচালনা করেছেন জাতীয় চলচ্চিত্র পুরস্কার বিজয়ী অভিনেতা ও স্বনামধন্য পরিচালক তৌকির আহমেদ।

'দারুচিনি দ্বীপ' চলচ্চিত্রটি সেবার শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার জিতে নেয়। এছাড়াও সেরা অভিনেতা শাখায় পুরস্কার জিতে নেন রিয়াজ এবং অভিনেত্রী শাখায় জাকিয়া বারী মম।

## কাহিনী সংক্ষেপ
দারুচিনির দ্বীপ হিসেবে এখানে বাংলাদেশের বিখ্যাত প্রবাল দ্বীপ সেন্ট মার্টিন দ্বীপ-কে চিত্রায়িত করা হয়েছে। একদল স্বপ্নবাজ তরুণ- তরুণীর বন্ধুত্বপূর্ণ সম্পর্ক, ভালোবাসার পাশাপাশি সহজ-সরল পারিবারিক জীবনের নানা ঘটনা উঠে এসেছে এই গল্পে। যে পরিবারগুলো আমাদের পরিচিত পরিবারগুলোর মতই সাদামাঠা, সহজ-সরল।  তারুণ্যে পৌঁছে যাওয়া সন্তানেরা এই গল্পে গুরুত্ব পেয়েছে বেশি। আর সেই তরুণ ছেলেরাই একদিন সিদ্ধান্ত নেয় পারিবারিক সব ঝামেলা বাদ দিয়ে জনজীবন থেকে বিচ্ছিন্ন হয়ে নেটওয়ার্কের বাইরে অর্থ্যাৎ  কোনো এক দ্বীপে বেড়াতে যাবে। তারা যখন বের হবে একদল মেয়েরাও তাদের সাথে যাবার আগ্রহ প্রকাশ করে। অতঃপর একদল ছেলেমেয়ে দারুচিনি দ্বীপে পৌছে। আর এখান থেকেই শুরু হয় প্রেম ভালোবাসা বন্ধুত্বের নতুন গল্প।

## কুশীলব

## প্রযুক্তিগত বিবরণ
*বিন্যাস: ৩৫ এমএম (রঙ)
*রিল: ১৩ প্যান  
*উপ-শিরোনাম: ইংরেজি  
*প্রকাশকাল:২০০৬-২০০৭ 
*প্রযুক্তিগত সহায়তা: বাংলাদেশ চলচ্চিত্র উন্নয়ন কর্পোরেশন (বিএফডিসি)

## পুরস্কার এবং সম্মাননা
### চলচ্চিত্র উৎসব পুরস্কার
;বালি আন্তর্জাতিক চলচ্চিত্র উৎসব পুরস্কার, ইন্দোনেশিয়া ২০১০
* **বিজয়ী:** শ্রেষ্ঠ বিদেশী ভাষার চলচ্চিত্র - *দারুচিনি দ্বীপ*

### চলচ্চিত্র পুরস্কার
;জাতীয় চলচ্চিত্র পুরস্কার
* **বিজয়ী:** শ্রেষ্ঠ চলচ্চিত্র - ফরিদুর রেজা সাগর (ইমপ্রেস টেলিফিল্ম)
* **বিজয়ী:** শ্রেষ্ঠ অভিনেতা - রিয়াজ
* **বিজয়ী:** শ্রেষ্ঠ অভিনেত্রী - জাকিয়া বারী মম
* **বিজয়ী:** শ্রেষ্ঠ পার্শ্ব অভিনেতা - আবুল হায়াত
* **বিজয়ী:** শ্রেষ্ঠ সঙ্গীত পরিচালক - এস আই টুটুল
* **বিজয়ী:** শ্রেষ্ঠ চিত্রনাট্যকার - হুমায়ুন আহমেদ
* **বিজয়ী:** শ্রেষ্ঠ নৃত্য পরিচালক - কবিরুল ইসলাম রতন

;মেরিল-প্রথম আলো পুরস্কার
* **মনোনীত:** শ্রেষ্ঠ চলচ্চিত্র অভিনেতা - রিয়াজ
* **মনোনীত:** শ্রেষ্ঠ চলচ্চিত্র অভিনেত্রী - জাকিয়া বারী মম

## সংগীত
### সাউন্ডট্র্যাক

## আরও দেখুন
* দারুচিনি দ্বীপ

## তথ্যসূত্র

## বহিঃসংযোগ

* 
* 
* 

বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের রোমাঞ্চকর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রোমাঞ্চকর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:তৌকীর আহমেদ পরিচালিত চলচ্চিত্র
বিষয়শ্রেণী:হুমায়ূন আহমেদের চিত্রনাট্য
বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র
বিষয়শ্রেণী:চলচ্চিত্রে শুভ্র
বিষয়শ্রেণী:কল্পকাহিনীতে সেন্ট মার্টিন দ্বীপ
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:এস আই টুটুল সুরারোপিত চলচ্চিত্র
উবুন্টু রেসট্রিকটেড এক্সট্রা

**উবুন্টু রেসট্রিকটেড এক্সট্রা** () হল একটি সফটওয়্যার প্যাকেজ। উবুন্টু অপারেটিং সিস্টেমের উপযোগী করে এটি তৈরী করা হয়েছে। এই ইনস্টল করার ফলে বিশেষ প্রয়োজনীয় কিছু সফটওয়্যার ব্যবহারের সুযোগ পাওয়া যায়, যেগুলি মূল উবুন্টু প্যাকেজসমূহের সাথে অন্তর্ভুক্ত করা হয়নি। আইনগত অথবা কপিরাইট সংক্রান্ত
জটিলতা এড়াতে এই প্যাকেজগুলি সরাসরি উবুন্টুর সাথে বিতরণ করা হয় না। এটি একটি মেটা প্যাকেজ। এখানে অন্তর্ভুক্ত প্যাকেজসমূহ যেসকল কাজে ব্যবহৃত হয়:

* এমপি-থ্রি এবং এনক্রিপ্ট করা নয় এমন ডিভিডি ফাইল চালানো
* মাইক্রোসফটের ট্রুটাইপ ফন্টসমূহ ইনস্টল করা
* ফ্ল্যাশ প্লাগইন
* সাধারণ অডিও এবং ভিডিও ফাইল চালানোর জন্য প্রয়োজনীয় কোডেক

মিডিয়াবুন্টু প্রকল্পের মাধ্যমেও উবুন্টু রেসট্রিকটেড এক্সট্রা প্যাকেজের কাজসমূহ করা যায়।

## অন্তর্ভুক্ত প্যাকেজসমূহ

একটি মেটা প্যাকেজ। এটিতে অন্তর্ভুক্ত প্যাকেজ এবং ডিপেন্ডেন্সিসমূহ :
* gstreamer0.10-plugins-ugly
* gstreamer0.10-plugins-ugly-multiverse
* ttf-mscorefonts-installer
* flashplugin-installer
* unrar
* gstreamer0.10-plugins-bad
* gstreamer0.10-plugins-bad-multiverse
* gstreamer0.10-ffmpeg
* libavcodec-extra-52
* icedtea6-plugin
* libmp4v2-0

## বিবরণ
আইনত জটিলতা এড়াতে উবুন্টু সিডিতে কিছু প্যাকেজ অন্তর্ভুক্ত করা হয় না। এই ধরনের কিছু প্রয়োজনীয় প্যাকেজ একত্রিত করে উবুন্টু রেসট্রিকটেড এক্সট্রা প্যাকেজটি তৈরী করা হয়েছে। তবে উবুন্টু ভিত্তিক কিছু ডিস্টিবিউশন তাদের মূল আইএসও এর সাথে এই প্যাকেজটি অন্তর্ভুক্ত করে থাকে।

## আরও দেখুন
* ডেব ফরম্যাট

## তথ্যসূত্র
 

## বহিঃসংযোগ

বিষয়শ্রেণী:লিনাক্স সফটওয়্যার
বিষয়শ্রেণী:উবুন্টু (অপারেটিং সিস্টেম)
খেলাঘর (চলচ্চিত্র)

**খেলাঘর** এটি ২০০৬ সালে মুক্তিপ্রাপ্ত একটি বাংলাদেশী চলচ্চিত্র। খ্যাতিমান চলচ্চিত্রকার মোরশেদুল ইসলাম নির্মাণ করেছেন চলচ্চিত্রটি, এটি মূলত মাহমুদুল হকের মুক্তিযুদ্ধ ভিত্তিক কাহিনির *খেলাঘর* উপন্যাস অবলম্বনে নির্মিত চিরন্তন প্রেমের এই ছবি। ছবিতে অভিনয় করেছেন রিয়াজ, সোহানা সাবা, আরমান পারভেজ মুরাদ, গাজী রাকায়েত, আবুল হায়াত।

## কাহিনি সংক্ষেপ
১৯৭১ সাল । বাংলদেশের প্রত্যন্ত একটি গ্রাম । বর্ষাকাল। ইয়াকুব (রিয়াজ) আর মুকুল (আরমান পারভেজ মুরাদ) দুই বন্ধু । ইয়াকুব ঢাকা থেকে উচ্চ শিক্ষা লাভ করেছে, এখন গ্রামের কলেজে শিক্ষকতা করছে । মুকুল গ্রামেই পড়াশোনা করে এখন গ্রামেই শিক্ষকের পেশা বেছে নিয়েছে । ইয়াকুব একটু ভীরু প্রকৃতির, দেশের প্রতি ভালবাসার কোন অভাব না থাকলেও ব্যক্তিগত দ্বিধা ও সাহসের অভাবে মুক্তিযুদ্ধে যোগ দেওয়া ওর পক্ষে সম্ভব হয়নি । মুকুল সরাসরি যুদ্ধে যোগ না দিলেও যুদ্ধের সাথে জড়িত হয়ে গেছে । মুক্তিযুদ্ধাদের সক্রিয়ভাবে সহযোগিতা করাই প্রধান কাজ । দুই বন্ধুর দিন কেটে যেত অনেকটা নিস্তরঙ্গভাবে, যুদ্ধের ডামাডোল আর দুর্গম গ্রামে অবস্হানের নিরাপত্তার মাঝে । এমনি সময় শহর থেকে একদল শরণার্থীর সাথে গ্রামে আসে রেহানা (সোহানা সাবা) । রেহানা ইয়াকুবের বন্ধুর বোন , কিন্ত কখনও দেখা হয়নি ওদের । বন্ধুর অনুরোধ, আশ্রয় দিতে হবে রেহানাকে, ক’দিনের জন্য । রেহানা হাসিখুশি চঞ্চল মেয়ে, ঢাকা বিশ্ববিদ্যালয়ে পড়তো, ২৫শে মার্চে ছিল রোকেয়া হলে । মাঝে মাঝেই কেমন বিমর্ষ হয়ে যায় ও, কেমন অস্বাভাবিক আচরণ করতে থাকে, কি এক গোপন ব্যথা যেন সবসময় তাড়িয়ে বেড়ায় ওকে, ভেঙ্গে দিতে চায় ওর সুন্দর, স্বপ্নময় জীবনটাকে । রেহানাকে আশ্রয় দেয়া নিয়ে বিপদে পড়ে দুই বন্ধু । অবশেষে গ্রামের এক প্রান্তে অবস্হিত পরিত্যক্ত জমিদার বাড়ীতে রেহানাকে নিয়ে আশ্রয় নেয় ইয়াকুব । চারিদিকে বর্ষার জল, গাছপালা আর বনজঙ্গলে ঘেরা বহুকালের পুরনো, জীর্ণ বাড়ীতে এক তরুণ-তরুণীর হৃদয়ের রক্তখরণ আর ভালবাসার গল্প রচিত হয় দু’দিনের খেলাঘরে । রেহনা যেন বাংলাদেশের প্রতিকৃতি । এক বুক ভালবাসা দিয়ে কীভাবে আগলে রাখবে ইয়াকুব?

-যুদ্ধ আর ভালবাসার চিরন্তন কাহিনি নিয়েই তাই রচিত হয় “খেলাঘর” ।

## শ্রেষ্ঠাংশে
* রিয়াজ - ইয়াকুব
* সোহানা সাবা - রেহানা
* আরমান পারভেজ মুরাদ - মুকুল
* গাজী রাকায়েত - টুনু
* আবুল হায়াত - রেহানা'র দাদা 
* সালেহ আহমেদ -
* প্রজ্ঞা ঐশ্বরিয়া -
* পরম মধুরিমা -
* নাহিয়ান হক দীপ্ত -

## চলচ্চিত্র উৎসবে অংশগ্রহণ
* বাংলাদেশের মুক্তিযুদ্ধ ভিত্তিক চলচ্চিত্র উৎসব - ২০১০ লন্ডন, যুক্তরাজ্য
* বাংলাদেশের মুক্তিযুদ্ধ ভিত্তিক চলচ্চিত্র উৎসব - ২০১০ জেনেভা, সুইজারল্যান্ড
* বাংলাদেশের মুক্তিযুদ্ধ ভিত্তিক চলচ্চিত্র উৎসব - ২০১১ কলকাতা, ভারত
* বাংলাদেশের মুক্তিযুদ্ধ ভিত্তিক চলচ্চিত্র উৎসব - ২০১২ আগরতলা, ভারত
* বাংলাদেশের মুক্তিযুদ্ধ ভিত্তিক চলচ্চিত্র উৎসব - ২০১২ নতুন দিল্লি, ভারত
* সার্ক চলচ্চিত্র উৎসব - ২০১২ কলম্বো, শ্রীলঙ্কা

## পুরস্কার ও মনোনয়ন
* **বিজয়ী** শ্রেষ্ঠ পরিচালক - মোরশেদুল ইসলাম (সার্ক চলচ্চিত্র উৎসব - ২০১২ কলম্বো, শ্রীলঙ্কা)

## বক্স অফিস
ভিসিডি ও ডিভিডি পরিকল্পনায় বক্স অফিস বাংলাদেশ।

## সত্ব
ভিসিডি ও ডিভিডি সত্ব ক্রয় করে বাজারজাত করেছে লেজার ভিশন বাংলাদেশ।

## তথ্যসূত্র

## বহিঃসংযোগ

* 
* 
* 
* খেলাঘর (চলচ্চিত্র) - ভিউ অকল্যান্ড

বিষয়শ্রেণী:২০০৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
সিনক্রোট্রন বিকিরণ

**সিনক্রোটন বিকিরণ** বলতে সেই বিকিরণকে বোঝায় যা চৌম্বক ক্ষেত্রের মধ্য দিয়ে প্রচণ্ড বেগে ধাবমান ইলেকট্রন কর্তৃক নি:সৃত হয়। চৌম্বক ক্ষেত্রের মধ্যে দিয়ে ইলেকট্রন কুণ্ডলাকার পথে চলে এবং আলোর কাছাকাছি বেগ অর্জন করলে তার বেগের দিক বরাবর একটি ছোট কোণে এই বিকিরণটি নি:সৃত হয়। এই বিকিরণের একটি নির্দিষ্ট বর্ণালি ধরন আছে, অর্থাৎ বর্ণালি দেখেই বলে দেয়া সম্ভব এটি সিনক্রোটন বিকিরণ কি-না। এছাড়া এর মধ্যে অতি উচ্চ মাত্রার সমাবর্তন লক্ষ করা যায়। জ্যোতির্বৈজ্ঞানিক উৎসের ক্ষেত্রে এই বিকিরণের গুরুত্ব অনেক।

## পাদটীকা ও তথ্যসূত্র


## বহি:সংযোগ
* সিনক্রোট্রন বিকিরণ
* সিনক্রোট্রন

বিষয়শ্রেণী:কণা পদার্থবিজ্ঞান
বিষয়শ্রেণী:তড়িচ্চুম্বকীয় বিকিরণ
সামাজিক ব্যবসায়

**সামাজিক ব্যবসায়** হলো নোবেল পুরস্কার বিজয়ী বাংলাদেশী অর্থনীতিবিদ মুহাম্মদ ইউনূস প্রবর্তিত একশ্রেণীর অর্থনৈতিক প্রকল্প যার মূল লক্ষ্য মুনাফার পরিবর্তে মানবকল্যাণ। যে কোন সাধারণ ব্যাবসায় প্রতিষ্ঠানের মতোই এই সকল প্রকল্প পরিচালিত হয় ; কেবল লক্ষ্য থাকে মানুষের কল্যাণ—বিশেষ করে দারিদ্র ও আয়বৈষম্য দূর করা। মুহাম্মদ ইউনূস ১৯৭০ দশক থেকে শুরু করে শিক্ষা, স্বাস্থ্য, কৃষি, ব্যাংকিং, টেলিকম, সৌরশক্তি, তথ্যপ্রযুক্তি, টেক্সটাইল, তাঁত, বিপণন প্রভৃতি খাতে অনেকগুলো কোম্পানী স্থাপন করেছেন যেগুলোর মৌলিক উদ্দেশ্য মুনাফা ম্যাক্সিমাইজ করা নয় ; অন্যদিকে এগুলোর কোনটিই ব্যক্তিগত মালিকানায় প্রতিষ্ঠিত হয় নি। এই উদ্যোগগুলো কার্যত সামাজিক সমস্যা সমাধানের জন্য স্থাপিত ব্যবসায়িক প্রকল্প। এ ধরনের ব্যবসায়িক পুজিঁলগ্নির কথা ঐতিহ্যগত অর্থশাস্ত্রে নেই। এই পরিপ্রেক্ষিতে ড. মুহাম্মদ ইউনূস ২০০৭ খ্রিষ্টাব্দের শেষভাগে "সামাজিক ব্যবসায়" ধারনাটি প্রবর্তন করেন। সামাজিক ব্যবসায়ের সঙ্গে সনাতন ব্যবসায়ের পার্থক্য কেবল লক্ষ্য ও উদ্দেশ্যের মধ্যে: সনাতন ব্যবসায় মুনাফামুখী এবং সামাজিক ব্যবসায় কোম্পানি মুনাফা করবে নিশ্চয়ই, কিন্তু মালিক মুনাফা নেবে না, মালিক কেবল মূলধন ফেরত নিতে পারবে।

## সামাজিক ব্যবসায়ের ৭টি মূলনীতি

* দারিদ্র্য বিমোচনসহ এক বা একাধিক বিষয় যেমন শিক্ষা, স্বাস্থ্য, প্রযুক্তি ও পরিবেশগত খাতে বিরাজমান সমস্যার সমাধানের লক্ষ্যে প্রতিষ্ঠিত ব্যক্তিগত মুনাফাহীন কল্যাণকর ব্যবসায় এটি।
* সকলের অর্থনৈতিক সক্ষমতা অর্জন করাই এ ব্যবসায়ের লক্ষ্য।
* সামাজিক ব্যবসায়ে বিনিয়োগকারীরা শুধু তাদের বিনিয়োগকৃত অর্থই ফেরত পাবে, এর বাইরে কোনো প্রকার লভ্যাংশ নিতে পারবে না।
* বিনিয়োগকারী তার বিনিয়োগকৃত অর্থ ফেরত নেয়ার পর বিনিয়োগকৃত অর্থের মুনাফা কোম্পানির সম্প্রসারণ কাজে ব্যবহৃত হবে।
* এ ব্যবসায় হবে পরিবেশবান্ধব।
* এখানে যারা কাজ করবেন তারা ভালো কাজের পরিবেশ ও চলমান বাজার অনুযায়ী বেতন-ভাতা পাবেন।
* সামাজিক ব্যবসায় হবে আনন্দের সাথে ব্যবসায়।

## শক্তি-ড্যানোন
শক্তি-ড্যানোন বাংলাদেশে সামাজিক ব্যবসায়ের প্রথম দৃষ্টান্ত। এই প্রতিষ্ঠানের উদ্দেশ্য ছিল শিশুদের জন্য কম দামে উন্নতমানে একটি টিফিন সরবরাহ করা। এই উদ্দেশ্য নিয়ে একটি দই উৎপাদন কারখানা স্থাপন করা হয়েছিল। এই দই বাণিজ্যিক নাম *শক্তি দই*।

## আরও দেখুন
* ইউনূস সামাজিক ব্যবসায়

## তথ্যসূত্র
 

বিষয়শ্রেণী:সামাজিক উদ্যোগ
বিষয়শ্রেণী:সামাজিক অর্থনীতি
বিষয়শ্রেণী:অর্থনৈতিক উন্নয়ন
বিষয়শ্রেণী:মুহাম্মদ ইউনূস
বেইস (বাদ্যযন্ত্র)

right|thumb|বেইস বাজাচ্ছে বাংলাদেশী কিশোর
**বেইস** এক ধরনের ইউরোপীয় বাদ্যযন্ত্র যা কনসার্টে সহযোগী যন্ত্র হিসাবে ব্যবহৃত হয়। এটি দেখতে অনেকটাই বেহালার মতো; বাজানোর জন্যও ব্যবহার করা হয় **ছড়**। তারের ওপর ছড় টানা হলেও এটি মূলত "পারকাশন" বাদ্যযন্ত্র। বেইস সহযোগে উৎপন্ন শব্দ খুব খাদে হয়। বেইস গিটারের সঙ্গেও এর সম্পর্ক নেই যদিও সাদৃশ্যতা রয়েছে অনেক। এর উচ্চতা ৫ থেকে ৮ ফুট পর্যন্ত হয়ে থাকে। এর নিকটরূপ আরেকটি যন্ত্র হলো চেলো। দাঁড়িয়ে বাজানো যায় এই যন্ত্র কিংবা উঁচু চেয়ারে বসে বাজানো চলে। খোলের অংশটি মাটিতে রেখে তারের তথা গ্রীবার অংশটি বাম কাঁধে রেখে ডান হাতে ছড় টেনে বেইস বাজাতে হয়। গভীর খাদের ধম্‌ ধম্‌ শব্দের জন্য গুরুগম্ভীর আবহ সৃষ্টিতে এই বাদ্যযন্ত্র সাহায্য করে।

## তথ্যসূত্র

## বহিঃসংযোগ
### নিবন্ধ
* The term Violone and the early history of the bass violin — 2004 article from The Online Journal of Bass Research **2**
* Bach's Violone: a 16' double bass of sorts or a 8' C-G-d-a bass fiddle?
* Article

### চিত্র
* Image of a bass violin with five strings from ''Syntagma Musicum''
* Depiction of a ''violone'' with both viol and violin characteristics, by Ferrari
* Image of a violonist - this is not a bass violin, but rather a great bass viol 

বিষয়শ্রেণী:ততযন্ত্র
বিষয়শ্রেণী:বেহালা
সুরাইয়া হাদ্দাদ

**সুরাইয়া হাদ্দাদ** (জন্ম ৩০শে সেপ্টেম্বর, ১৯৮৪) একজন আলজেরীয়মহিলা জুডোকা। তিনি ২০০৮ গ্রীষ্মকালীন অলিম্পিকে -৫২কেজি ওজনশ্রেণীতে ব্রোঞ্জ পদক জেতেন। তিনি তিনবারের (২০০৪,২০০৫ ও ২০০৮) আফ্রিকান চ্যাম্পিয়ন। এছাড়াও মিশরে অনুষ্ঠিত ২০০৫ বিশ্ব চ্যাম্পিয়নশিপে -৪৮কেজি বিভাগে ব্রোঞ্জ পদকজয়ী। তিনি আলজেরিয়ার এল-কসুর এ জন্মগ্রহণ করেন।

## পাদটিকা

## বহিঃসংযোগ
* সরকারি অলিম্পিক সাইটে প্রতিযোগীর জীবনী

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় জুডোকা
বিষয়শ্রেণী:২০০৮ গ্রীষ্মকালীন অলিম্পিকের জুডোকা
বিষয়শ্রেণী:২০১২ গ্রীষ্মকালীন অলিম্পিকের জুডোকা
বিষয়শ্রেণী:আলজেরিয়ার অলিম্পিক জুডোকা
বিষয়শ্রেণী:অলিম্পিক ব্রোঞ্জ পদক বিজয়ী আলজেরীয়
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:২১শ শতাব্দীর আলজেরীয় ব্যক্তি
২০০৮ গ্রীষ্মকালীন অলিম্পিকে জুডো – নারীদের ৫৭ কেজি

থাম্ব|200৮  গ্রীষ্মকালীন অলিম্পিক জুডোতে মহলাদ৫৭কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিংআগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
**[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]]** **[[জুডো]]তে** **মহিলাদের ৫৭কেজি** বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।

মহিলাদের জুডো ওজন শ্রেণীর এই বিভাগ তৃতীয় সর্বনিম্ন ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৫৭কিলোগ্রাম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

## পদকবিজয়ী

## টুর্নামেন্টের ফলাফল
### মূল বন্ধনী
মূল একক-অপনয়ন বন্ধনীর ফাইনালে স্বর্ণ ও রৌপ্যপদকের সিদ্ধান্ত হয়।

### রেপোশে
যে সকল জুডোকা আগের রাউন্ডে চার সেমিফাইনালিস্টের কারো দ্বারা পরাজিত হয়েছে তারা রেপোশে রাউন্ডে লড়ার সুযোগ পান। এই রাউন্ডে দুটি ব্রোঞ্জ পদকের ভাগ্য নির্ধারিত হয়।

## পাদটিকা
* প্রতিযোগিতার ধরন

বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
ভিতালি শের্বো

**ভিতালি ভেনেদিক্তোভিচ শের্বো** (রুশ ভাষায়: Виталий Венедиктович Щербо, বেলারুশ ভাষায়: Віталь Венядзіктавіч Шчэрба) (জন্ম ১৩ই জানুয়ারি, মিন্‌স্ক, বেলারুশীয় প্রজাতন্ত্র) একজন বেলারুশীয় (প্রাক্তন সোভিয়েত) জিমনাস্ট। তাকে সর্বকালের সেরা পুরুষ জিমনাস্ট হিসেবে গণ্য করা হয়। শের্বো-ই একমাত্র জিমনাস্ট, যিনি জিমনাস্টিকসের ৮টি ইভেন্টের প্রতিটিতেই বিশ্বশিরোপা কিংবা অলিম্পিক স্বর্ণপদক জয়লাভ করেছেন। ১৯৯২ সালের অলিম্পিক গেমসে শের্বো ৮টি ইভেন্টের মধ্যে ৬টিতে স্বর্ণপদক লাভ করেন। আধুনিক অলিম্পিকসের ইতিহাসে এক অলিম্পিকসে এতগুলি স্বর্ণ আর কোন জিমনাস্ট অর্জন করেননি। আর অন্যান্য ক্রীড়ার মধ্যে কেবল সাঁতারু মাইকেল ফেল্পস ও মার্ক স্পিৎজ এক অলিম্পিকসে এর চেয়ে বেশি সোনা জিতেছেন। তিনি খেলোয়াড়ী জীবনের বিভিন্ন পর্বে জিমনাস্টিকসের ৮টি ইভেন্টের প্রতিটিতেই বিশ্ব শিরোপা জয়লাভ করেন। তিনি ক্যারিয়ারে সব মিলিয়ে ২৩টি বিশ্ব চ্যাম্পিয়নশিপ পদক (স্বর্ণ-রৌপ্য-ব্রোঞ্জ) জিতেছেন, যা এখনও পুরুষ জিমনাস্টিকসের একটি রেকর্ড। তবে শের্বোর অবসর গ্রহণের ২৩ বছর পরে ২০১৯ সালে এসে মার্কিন নারী জিমনাস্ট সিমোন বাইলস নারীদের জিমনাস্টিকসের বিশ্ব শিরোপাতে ২৩টি পদক অর্জনের কৃতিত্ব অর্জন করে শের্বোর রেকর্ড স্পর্শ করেন।

শের্বো ক্রীড়াবিদ বাবা-মায়ের ঘরে জন্ম নেন। ছোটবেলা থেকেই অসাধারণ ক্রীড়া প্রতিভার অধিকারী ছিলেন শের্বো। মাত্র ৭ বছর বয়সে প্রথম জিমনাস্টিকস প্রতিযোগিতায় অংশ নেনে। ১৫ বছর বয়সে তিনি সোভিয়েত জিমনাস্ট দলের সদস্যে পরিণত হন। ১৯৮৯ সালে শের্বো জাপানের নাগোইয়া শহরে অনুষ্ঠিত চুনিচি শিরোপা প্রতিযোগিতাতে সমন্বিত ইভেন্টে চতুর্থ স্থান দখল করে জীবনের প্রথম বড় সাফল্য অর্জন করেন।

১৯৯০ সালে মিনস্ক শহরে শের্বো সোভিয়েত জাতীয় প্রতিযোগিতার শিরোপা জিতে নেন। ঐ বছরই তিনি সিয়াটল শহরে অনুষ্ঠিত গুডউইল গেমস, বার্সেলোনা শহরে অবস্থিত ব্লুম স্মারক প্রতিযোগিতা এবং চুনিচি শিরোপা সবগুলিতেই চারটি করে ইভেন্টে জয়লাভ করে আন্তর্জাতিক অঙ্গনে পরিচিত হয়ে ওঠেন। গুডউইল গেমসের ভল্ট ইভেন্টে তিনি নিখুঁত ১০-এর ভেতরে ১০ পয়েন্ট অর্জন করেন, যা পুরুষদের জিমনাস্টিকসে একটি অসাধারণ ঘটনা। ১৯৯১ সালের সোভিয়েত শিরোপা প্রতিযোগিতাতে পমেল হর্স শ্রেণীতেও তিনি আরেকবার ১০-এর ভেতরে ১০ পয়েন্ট অর্জন করেন।

১৯৯২ অলিম্পিকসের কিছুদিন পরেই নিরাপত্তাজনিত কারণে তিনি মাতৃভূমি বেলারুস ছেড়ে স্ত্রী-কন্যাসহ মার্কিন যুক্তরাষ্ট্রে অভিবাসী হন। ১৯৯৬ সালে তিনি জিমনাস্টিকস থেকে অবসর নেন। ১৯৯৮ সালে তিনি লাস ভেগাসে চলে যান ও সেখানে ভিতালি শের্বো স্কুল অভ জিমনাস্টিক্‌স প্রতিষ্ঠা করেন। বর্তমানে তিনি লাস ভেগাসেই বাস করেন। ২০০৯ সালে তাকে আন্তর্জাতিক জিমনাস্টিকসের "হল অফ ফেম" অর্থাৎ সর্বকালের সেরাদের কাতারে স্থান দেওয়া হয়।

## তথ্যসূত্র

বিষয়শ্রেণী:সোভিয়েত জিমনাস্ট
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী
বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী
বিষয়শ্রেণী:সোভিয়েত ধর্ষক
বিষয়শ্রেণী:১৯৯০ গুডউইল গেমসের প্রতিযোগী
উসমানীয় তুর্কি ভাষা

থাম্ব|নাস্তালিক শৈলীতে উসমানীয় তুর্কি (lisân-ı Osmânî) লিপি।

**উসমানীয় তুর্কি** (উসমানীয় তুর্কি ভাষায়: لسان عثمانى, *লিসান-ই ওসমানি*) ছিল উসমানীয় সাম্রাজ্যের দাপ্তরিক এবং সাহিত্যিক ভাষা। এটি বর্তমান আধুনিক তুর্কি ভাষার প্রত্যক্ষ পূর্বসূরি। এই ভাষাটি মূলত তুর্কি ভাষার কাঠামোর ওপর ভিত্তি করে গড়ে উঠলেও এতে প্রচুর পরিমাণে আরবি এবং ফার্সি শব্দ ও ব্যাকরণগত উপাদান বিদ্যমান ছিল।

## ইতিহাস ও স্তরবিন্যাস
উসমানীয় তুর্কি ভাষাকে তার বিবর্তনের ইতিহাসের ওপর ভিত্তি করে তিনটি প্রধান যুগে ভাগ করা হয়:
* **পুরানো উসমানীয় তুর্কি (Old Ottoman Turkish):** ১৩শ থেকে ১৫শ শতাব্দী পর্যন্ত। এটি সেলজুক তুর্কিদের ভাষার খুব কাছাকাছি ছিল।
* **মধ্য উসমানীয় তুর্কি (Middle Ottoman Turkish):** ১৬শ থেকে ১৯শ শতাব্দী। এই যুগে ভাষাটি সাহিত্য ও প্রশাসনের প্রয়োজনে প্রচুর আরবি ও ফারসি শব্দ গ্রহণ করে একটি উচ্চমার্গীয় রূপ পায়।
* **আধুনিক উসমানীয় তুর্কি (New Ottoman Turkish):** ১৮৫০-এর দশক থেকে ১৯২৮ সাল পর্যন্ত। সংবাদপত্রের প্রসার ও তানজিমাত সংস্কারের ফলে ভাষাটি কিছুটা সহজ হতে শুরু করে।

## লিপি সংস্কার
১৯২৮ সালে কামাল আতাতুর্কের ভাষা সংস্কারের অংশ হিসেবে আরবি লিপির পরিবর্তে একটি ধ্বনিমূলক লাতিন বর্ণমালা প্রবর্তন করা হয়। এই সংস্কারের উদ্দেশ্য ছিল সাধারণ মানুষের মধ্যে সাক্ষরতার হার বৃদ্ধি করা এবং তুর্কি ভাষাকে বিদেশি প্রভাবমুক্ত করা। নবগঠিত "তুর্কি ভাষা সংগঠন" (Turkish Language Association) আরবি ও ফারসি শব্দের পরিবর্তে তুর্কি উৎসের প্রতিশব্দ ব্যবহারকে উৎসাহিত করে।

## লিখন পদ্ধতি

উসমানীয় তুর্কি মূলত আরবি লিপির একটি পরিবর্তিত সংস্করণে লেখা হতো। নিচে এর প্রধান বর্ণগুলো দেওয়া হলো:

## তথ্যসূত্র

## আরও দেখুন
* তুর্কি ভাষা
* উসমানীয় সাম্রাজ্য
* কামাল আতাতুর্ক

বিষয়শ্রেণী:উসমানীয় সাম্রাজ্য
বিষয়শ্রেণী:তুর্কীয় ভাষাসমূহ
বিষয়শ্রেণী:তুরস্কের ইতিহাস
দ্য গ্রেট খালি

**দলীপ সিং রানা** (পাঞ্জাবি: ਦਲੀਪ ਸਿੰਘ ਰਾਨਾ) (জন্ম ২৭ অগস্ট, ১৯৭২) তার **দ্য গ্রেট খালি** রিং নামে সমধিক পরিচিত। তিনি একজন ভারতীয় পেশাদার মল্লযোদ্ধা, অভিনেতা ও প্রাক্তন পাওয়ারলিফটার। ১৯৯৫ ও ১৯৯৬ সালে তিনি মি. ইন্ডিয়া খেতাব জেতেন। সাম্প্রতিক কালে তিনি ওয়ার্ল্ড রেসলিং এন্টারটেইনমেন্ট (ডব্লিউডব্লিউই)-এর র ব্র্যান্ডে সই করেছেন। পেশাদার মল্লযোদ্ধা হিসেবে উত্থানের পূর্বে তিনি পাঞ্জাব রাজ্য পুলিশের একজন পুলিশ আধিকারিক ছিলেন।

ডব্লিউডব্লিউই-তে তিনি একবারের ওয়ার্ড-হেভিওয়েট চ্যাম্পিয়ন, এবং একবারের স্ল্যামি অ্যাওয়ার্ড বিজয়ী। এছাড়া তিনি তিনটি হলিউড ও দুটি বলিউড চলচ্চিত্রে অভিনয় করেছেন।

## ব্যক্তিগত জীবন
খালির বাবার নাম জ্বালা রাম এবং মায়ের নাম তণ্ডী দেবী। খালিরা সাত ভাইবোন। তিনি জানিয়েছেন যে তিনি তামাক ও মদ অপছন্দ করেন।

২০০২ সালের ২৭ ফেব্রুয়ারি খালি হরমিন্দর কৌরকে বিবাহ করেন। তিনি জানান, তার রিং নামটি হিন্দু দেবী কালীর নাম থেকে অনুপ্রাণিত। উল্লেখ্য, দেবী কালী চিরন্তনী শক্তির প্রতীক। তার পিতামাতার শারীরিক গড়ন স্বাভাবিক হলেও, তার ঠাকুরদা ছয় ফুট ছয় ইঞ্চি লম্বা ছিলেন।

প্রতিদিন সকালে ও সন্ধ্যায় খালি দুই ঘণ্টা করে ওয়েট ট্রেনিং নেন। তিনি কি খান তা সঠিক জানা যায় না। তবে কয়েকটি সাক্ষাৎকারে তিনি দাবি করেছেন যে নিরামিষ খাদ্য খেয়ে তিনি তার দেহের গড়ন ঠিক রাখেন। যদিও কোনো কোনো সাক্ষাৎকারে তিনি এও বলেছেন যে, তিনি প্রচুর পরিমাণে মুরগির মাংস খান। তবে মাংস খেলেও তিনি যে নিরামিষ খেতেই বেশি ভালবাসেন তাও তিনি উল্লেখ করেছেন।

## তথ্যসূত্র

## বহিঃসংযোগ

* WWE Profile 
* WWE Universe Profile
* Dalip Singh IMDB Profile

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বডিবিল্ডার
বিষয়শ্রেণী:পুরুষ পেশাদার মল্লযোদ্ধা
বিষয়শ্রেণী:ভারতীয় পুলিশ আধিকারিক
বিষয়শ্রেণী:ভারতীয় বডিবিল্ডার
বিষয়শ্রেণী:ভারত থেকে যুক্তরাষ্ট্রে অভিনিবেশকারী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পেশাদার মল্লযোদ্ধা
বিষয়শ্রেণী:ভারতীয় হিন্দু
বিষয়শ্রেণী:হিমাচল প্রদেশের ব্যক্তিত্ব
বিষয়শ্রেণী:জলন্ধরের ব্যক্তিত্ব
বিষয়শ্রেণী:সিরমৌরের ব্যক্তিত্ব
বিষয়শ্রেণী:দৈত্যাকার ব্যক্তি
বিষয়শ্রেণী:পাওয়ারলিফটার
বিষয়শ্রেণী:পাঞ্জাবি ব্যক্তি
বিষয়শ্রেণী:রাজপুত জাতি
বিষয়শ্রেণী:হিমাচল প্রদেশের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ভারতীয় পুরুষ পেশাদার কুস্তিগির
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:মার্কিন হিন্দু
বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
আঞ্চলিক ইন্টারনেট নিবন্ধন

থাম্ব|300px|আঞ্চলিক ইন্টারনেট নিবন্ধনের বিভিন্ন অঞ্চলের মানচিত্র
**আঞ্চলিক ইন্টারনেট নিবন্ধন** (), সংক্ষেপে **আরআইআর** (RIR) হচ্ছে কয়েকটি সংগঠন, যারা বিশ্বেজুড়ে ইন্টারনেট নম্বরের বিস্তৃতি ও নিবন্ধন সংক্রান্ত ব্যবস্থাপনাকার্য পরিচালনা করে। এসব সংগঠনের প্রত্যেকের জন্য সুনির্দিষ্ট ভৌগোলিক অঞ্চলসীমা রয়েছে, এবং তারা শুধুমাত্র তাদের নিজ নিজ অঞ্চলেই কার্যক্রম পরিচালনা করে থাকে। ইন্টারনেট নম্বরের মধ্যে রয়েছে আইপি ঠিকানা ও স্বয়ংক্রিয় সিস্টেম নম্বর। বর্তমানে বিশ্বে মোট ৫টি নিবন্ধ সংগঠন রয়েছে।

* আফ্রিকান নেটওয়ার্ক ইনফরমেশন সেন্টার (AfriNIC) — আফ্রিকা
* আমেরিকান রেজিস্ট্রি ফর ইন্টারনেট নাম্বারস (ARIN) — যুক্তরাষ্ট্র, কানাডা, এবং ক্যারিবীয় অঞ্চলের বিভিন্ন অংশ
* এশিয়া-প্যাসিফিক নেটওয়ার্ক ইনফরমেশন সেন্টার (APNIC) — এশিয়া, অস্ট্রেলিয়া, এবং এর পার্শ্ববর্তী দেশসমূহ
* ল্যাটিন আমেরিকা অ্যান্ড ক্যারিবিয়ান নেটওয়ার্ক ইনফরমেশন সেন্টার (LACNIC) — লাতিন আমেরিকা ও ক্যারিবীয় অঞ্চলের বিভিন্ন অংশ
* আরআইপিই নেটওয়ার্ক কোঅর্ডিনেশন সেন্টার (RIPE NCC) — ইউরোপ, মধ্যপ্রাচ্য এবং মধ্য এশিয়া

## তথ্যসূত্র

বিষয়শ্রেণী:ইন্টারনেট
বিষয়শ্রেণী:ইন্টারনেট অ্যাসাইন্ড নাম্বারস অথোরিটি
বিষয়শ্রেণী:ইন্টারনেট মান
বিষয়শ্রেণী:ইন্টারনেট পরিচালনা
মটকা

right|thumb|১৮শ শতাব্দির দুটি মটকা।
**মটকা** মাটি থেকে তৈরি করা একপ্রকার বিশালাকৃতির পাত্র, যা দেখতে অনেকটা কলসের মতো মনে হয়। এজাতীয় পাত্রে সাধারণত চাল সংরক্ষণ করা হয়। সাধারণ্যের পর্যবেক্ষণজাত সত্য হচ্ছে, মটকায় রাখা চালে সহজে পোকা ধরে না এবং চালের গন্ধ ও স্বাদ দির্ঘদিন অটুট থাকে। তাছাড়া মাটি থেকে তৈরি বলে এজাতীয় পত্রের সংস্পর্শে থাকার ফলেও চালে কোনো ক্ষতিকারক উপাদান মিশে না।

## প্রস্তুত প্রণালী
প্রথমে নরম এঁটেল দোআঁশ মাটি সংগ্রহ করা হয়, সাধারণত ধানী জমি কিংবা নদীর গর্ভ থেকে। সেই মাটিকে ভালোমতো দলিতমথিত করে জমিয়ে রাখা হয় এক স্থানে। তারপর সেখান থেকে মাটির হালকা একটা স্তর এনে একটা কড়াই-আকৃতির জিনিসে মটির স্তরটি বসিয়ে মটকার তলা বানানো হয়। তারপর সেই তলার পাশ দিয়ে আরো আরো স্তর যোগ করে মটকার কিনারা তৈরি করা হয়। অনেক সময় আগে থেকে তৈরি করা রিং পরিয়ে দেয়া হয় স্তরে স্তরে। এসময় আগের স্তরের সাথে নতুন স্তরকে আটকে দেবার জন্য ভেজা কাপড় দিয়ে জোড়াগুলোকে ভিজিয়ে পলিশ করে নেয়া হয়। কখনও কখনও সামান্য গোলাকৃতি কোনো বস্তু দিয়ে ভিতর থেকে চাপ দিয়ে মটকার গোলাকৃতি বজায় রাখা হয়। সবশেষে কলসের মতো গলার অংশের একটা স্তর যোগ করা হয়। সাধারণত কলস যেভাবে চাকার উপর রেখে বানানো হয়, মটকার বিশাল আকৃতির কারণে সেভাবে বানানো সম্ভব হয় না। মাটির থৈরি মটকা এরপর রোদে শুকিয়ে আগুনে পোড়ানো হয়। পুড়িয়ে নেয়ার আগে মাটি খোদাই করে কিংবা পুড়িয়ে নেয়ার পরে রং দিয়ে অনেক সময় মটকায় নকশাও করা হয়। সাধারণত নকশায় গ্রাম্য মোটিফ ফুটে ওঠে। হিন্দু পরিবারগুলোতে মটকার মধ্যে বিভিন্ন মাঙ্গলিক চিহ্ন আঁকার প্রচলনও দেখা যায়।

## ইতিহাস

## তথ্যসূত্র

বিষয়শ্রেণী:মৃৎশিল্প
বিষয়শ্রেণী:প্রাকৃতিক উপাদান
বিষয়শ্রেণী:বাংলার সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশী মৃৎশিল্প
মহান চোল মন্দিরসমূহ

**মহান চোল মন্দিরসমূহ** বা **গ্রেট লিভিং চোল টেম্পলস** দক্ষিণ ভারতে চোল রাজাদের রাজত্বকালে নির্মিত কয়েকটি মন্দির। এই মন্দিরগুলি হল তাঞ্জাভুরের বৃহদীশ্বর মন্দির, গঙ্গইকোণ্ডচোলীশ্বরম মন্দির ও দরসুরমের ঐরাবতেশ্বর মন্দির। ১৯৮৭ সালে বৃহদীশ্বর মন্দিরটি ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করে। ২০০৪ সালে গঙ্গইকোণ্ডচোলীশ্বরম ও ঐরাবতেশ্বর মন্দিরদুটিও এই তালিকায় একযোগে যুক্ত হয়। এই কেন্দ্রটি “মহান চোল মন্দিরসমূহ” নামে পরিচিত।

## তথ্যসূত্র

## বহিঃসংযোগ

* UNESCO's World Heritage Site listing the Chola temples 

বিষয়শ্রেণী:হিন্দু বিশ্ব ঐতিহ্যবাহী স্থান
বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:তামিলনাড়ুর পর্যটন
বিষয়শ্রেণী:তামিলনাড়ুর হিন্দু মন্দির
বিষয়শ্রেণী:চোল স্থাপত্য
বিষয়শ্রেণী:দ্রাবিড় স্থাপত্য
মেঘের পরে মেঘ

***মেঘের পরে মেঘ*** ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বিখ্যাত চলচ্চিত্র পরিচালক চাষী নজরুল ইসলাম পরিচালিত এই ছবিটি প্রয়াত অভিনেতা ওয়াসিমুল বারী রাজিবের উদ্দেশ্যে উত্সর্গ করা হয়। বিশিষ্ট কথা শিল্পী রাবেয়া খাতুনের উপন্যাস অবলম্বনে নির্মাণ করা হয় এই ছবিটি। বাংলাদেশের স্বাধীনতা যুদ্ধ ভিত্তিক এই ছবিতে অভিনেতা রিয়াজ দ্বৈত চরিত্রে অভিনয় করেন এবং তার বিপরীতে অভিনয় করেছেন পূর্ণিমা।

## কাহিনি সংক্ষেপ
১৯৭১ এ মুক্তিযুদ্ধ চলাকালীন বাংলাদেশের ছোট্ট শান্ত ও নিরিবিলি একটি গ্রাম। মুক্তিযুদ্ধের সময় লন্ডভন্ড এই গ্রামের পটচিত্র। সেই গ্রামেরই এক সন্তান “স্বাধীন মাহমুদ” একদিন জানতে চায় তার পিতৃ পরিচয়। তার জন্ম যুদ্ধ জয়ের পরপরই। প্রশ্ন উঠে কে তার পিতা? মুক্তিযোদ্ধা “সেজান মাহমুদ” (রিয়াজ) নাকি ঘাতক দালাল রাজাকার “মজিদ” (রিয়াজ) নাকি পাকিস্তানি ক্যাপ্টেন “সাদেক”? এই তিনটি চরিত্রের মধ্যে দিয়ে উঠে এসেছে বাংলাদেশের স্বাধীনতা সংগ্রামের দুঃসহ স্মৃতি। মা “সুরাইয়া”র (পূর্ণিমা) কাছে সন্তান স্বাধীন জানতে চায়, তার জন্মের প্রকৃত ইতিহাস। যেন একজন সন্তান নয় বাংলাদেশের জন্মেরও ইতিহাস তুলে ধরা হয়েছে 'মেঘের পরে মেঘ' ছবিতে। বাংলাদেশের স্বাধীনতা যুদ্ধ এবং যুদ্ধোত্তর সময়কালের পটভূমিকায় দেশপ্রেম, ভালোবাসা এবং ত্যাগের বীরত্ব বিস্তৃত হয়েছে ছবিটিতে।

## শ্রেষ্ঠাংশে
* রিয়াজ - সেজান মাহমুদ/মজিদ
* পূর্ণিমা - সুরাইয়া
* মাহফুজ আহমেদ - 
* শহিদুল আলম সাচ্চু -
* খালেদা আক্তার কল্পনা	 -	
* জামিলুর রহমান	-	
* উত্তম গুহ -
* আবুল হোসেন -
* ওয়াসিমুল বারী -
* আমীর সিরাজী -
* তারেক সিকদার -
*জামিলুর রহমান শাখা

## সংগীত
*মেঘের পরে মেঘ ছবির* সঙ্গীত পরিচালনা করেছেন ইমন সাহা।
### সাউন্ড ট্র্যাক

## বক্স অফিস

## তথ্যসূত্র

## বহিঃসংযোগ

*  - এ
* মেঘের পরে মেঘ  - রোটন টমেটোস - এ

বিষয়শ্রেণী:২০০৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:চাষী নজরুল ইসলাম পরিচালিত চলচ্চিত্র
বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র
বিষয়শ্রেণী:১৯৭১-এর পটভূমিতে চলচ্চিত্র
ভারতের বিশ্ব ঐতিহ্যবাহী স্থানের তালিকা

২০১৪ খ্রিষ্টাব্দের হিসেব অনুযায়ী, ভারতে ইউনেস্কো স্বীকৃত বিশ্ব ঐতিহ্যবাহী স্থানের সংখ্যা 4২। ১৯৭২ সালের ইউনেস্কো বিশ্ব ঐতিহ্য সনদের বর্ণনা অনুযায়ী এই স্থানগুলি সাংস্কৃতিক অথবা প্রাকৃতিক ঐতিহ্যের দিক থেকে বিশেষ গুরুত্বসম্পন্ন। ১৯৭২ সালের ১৭ অক্টোবর থেকে ২১ নভেম্বর পর্যন্ত ইউনেস্কোর একটি সাধারণ সম্মেলনের পর ১৯৯৭ সালের ১৭ নভেম্বর বিশ্বের সাংস্কৃতিক ও প্রাকৃতিক ঐতিহ্যবাহী স্থানগুলি সংরক্ষণার্থে উক্ত সনদটি গৃহীত হয়েছিল।

আগ্রা ফোর্ট ও অজন্তা গুহা সর্বপ্রথম ভারতের বিশ্ব ঐতিহ্যবাহী স্থানের মর্যাদা পায়। ১৯৮৩ সালে সপ্তম বিশ্ব ঐতিহ্য অধিবেশনে উক্ত স্থানদুটি বিশ্ব ঐতিহ্যের মর্যাদা লাভ করেছিল। পরবর্তী বছরগুলিতে আরও ৩০টি স্থানের নাম এই তালিকায় যুক্ত হয়। ২০১৪ সালে বিশ্ব ঐতিহ্য স্বীকৃতিপ্রাপ্ত গ্রেট হিমালয়ান জাতীয় উদ্যান দেশের সাম্প্রতিকতম বিশ্ব ঐতিহ্যবাহী স্থান।. ভারতের ৩২টি বিশ্ব ঐতিহ্য কেন্দ্রের মধ্যে ২৫টি সাংস্কৃতিক কেন্দ্র এবং অবশিষ্ট ৭টি প্রাকৃতিক কেন্দ্র। এছাড়াও আরও ৫০টি কেন্দ্রের নাম ভারত সম্ভাব্য বিশ্ব ঐতিহ্য তালিকার অন্তর্ভুক্ত করেছে।

## বিশ্ব ঐতিহ্যবাহী স্থানের অবস্থান

## ঐতিহ্যবাহী স্থানের তালিকা
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:
: **নাম**: বাংলা নাম ও বিশ্ব ঐতিহ্য কমিটির তালিকাভুক্ত ইংরেজি নাম (বন্ধনীতে)
: **অঞ্চল**: সংশ্লিষ্ট রাজ্য বা কেন্দ্রশাসিত অঞ্চলের নাম
: **সময়কাল**: প্রাচীনত্ব, সাধারণত নির্মাণকাল
: **ইউনেস্কো তথ্য**: কেন্দ্রের রেফারেন্স সংখ্যা; বিশ্ব ঐতিহ্যবাহী স্থান হিসেবে স্বীকৃতিলাভের বছর; যে বিভাগে স্বীকৃতিলাভ: *(i)* থেকে *(vi)* বিভাগের মধ্যে হলে সাংস্কৃতিক এবং *(vii)* থেকে *(x)* বিভাগের মধ্যে হলে প্রাকৃতিক
: **বর্ণনা**: কেন্দ্রটির সাধারণ বর্ণনা
:
১৯৯২ খ্রিষ্টাব্দে মানস বন্যপ্রাণী অভয়ারণ্যকে বিপন্ন ঘোষণা কতা হলেও ২০১১ খ্রিষ্টাব্দে বিপদমুক্ত বলে ঘোষণা করা হয়। ১৯৯৯ খ্রিষ্টাব্দে হাম্পির মন্দিরগুলিকে বিপন্ন বলে ঘোষণা করা হলেও সফল ভাবে সংরক্ষণ করার পরে ২০০৬ খ্রিষ্টাব্দে এই তালিকা থেকে অপসারণ করা হয়।

## সম্ভাব্য তালিকা
বিশ্ব ঐতিহ্য তালিকায় অন্তর্ভুক্ত ৩২টি স্থান ছাড়াও ভারতের একটি সম্ভাব্য বিশ্ব ঐতিহ্য তালিকাও রয়েছে। এই তালিকায় অন্তর্ভুক্ত স্থানগুলি ইউনেস্কো কমিটির কাছ থেকে স্বীকৃতি পাওয়ার অপেক্ষায় আছে। কোনো স্থানের নাম বিশ্ব ঐতিহ্য রূপে স্বীকৃতি পাওয়ার আগে এই তালিকায় অন্তর্ভুক্ত করা বাধ্যতামূলক। ২০১৪ সালের হিসেব অনুযায়ী, ভারতের সম্ভাব্য তালিকায় ৫১টি স্থানের নাম আছে। এগুলি হল:

## আরও দেখুন

* বিশ্ব ঐতিহ্য কমিটি
* ইউনেস্কো বিশ্ব ঐতিহ্যবাহী স্থান
* দেশ অনুযায়ী বিশ্ব ঐতিহ্যবাহী স্থানগুলির সারণি
* এশিয়া ও অস্ট্রালেশিয়ার বিশ্ব ঐতিহ্যবাহী স্থানের তালিকা (অন্যান্য অঞ্চলের তালিকার জন্য নিচের টেমপ্লেট দেখুন)

## তথ্যসূত্র

*
বিষয়শ্রেণী:ভারতের পর্যটক আকর্ষণগুলির তালিকা
বিষয়শ্রেণী:ভারতের দর্শনীয় স্থানের তালিকা
বিষয়শ্রেণী:বিশ্ব ঐতিহ্যবাহী স্থানের তালিকা
বিষয়শ্রেণী:ভারতের স্থাপত্য
এক্সএম-২৫ (অস্ত্র)

**এক্সএম-২৫**বা **এক্সএম২৫ সিডিটিই** () এক প্রকার রাইফেল জাতীয় মারণাস্ত্র, যার নল (ব্যারেল) নাতিদীর্ঘ। এর পাল্লা কম-বেশি ৭০০ মিটার বা ২৩০০ ফুট ; গুলির ব্যাস ২৫ মিলিমিটার। অত্যাধুনিক প্রযুক্তি সহযোগে এর উদ্ভাবনে রিচার্ড অডেট নামের একজন অস্ত্র বিশেষজ্ঞ বিশেষ অবদান রেখেছেন। এর বৈশিষ্ট্য হচ্ছে এটি লক্ষ্যভেদ করতে শ্যুটারকে সহায়তা করে। অস্ত্রটি বিশেষভাবে মার্কিন সেনাবাহিনীর জন্য উদ্ভাবিত। মার্কিন কর্মকর্তাদের বলেছেন যে আফগান যুদ্ধে শত্রু নিধনে এই অস্ত্র বিশেষভাবে কার্যকর হবে। যে মানুষকে হত্যা করা হবে তাকে দূর থেকে গুলি করার সময় যাতে লক্ষ্যভ্রষ্ট না-হয় তজ্জন্য এই অস্ত্রটিতে লেজার রশ্মি ব্যবহার করা হয়েছে। লেজার রশ্মি লক্ষ্যব্যক্তিকে আঘাত হানার ক্ষেত্রে গুলির গতিপথ সফলভাবে নিয়ন্ত্রণ করবে কেননা লেজাররশ্মি উদ্দিষ্ট ব্যক্তির দূরত্ব এবং অবস্থান সঠিকভাবে নিরূপণ করতে সক্ষম। অস্ত্রটি চালনার ক্ষেত্রে প্রথমে উদ্দিষ্ট ব্যক্তির অবস্থানের ওপর লেজার রশ্মি নিক্ষেপ করতে হবে। লেজার রশ্মির আওতার ভেতর লক্ষ্যব্যক্তি এলে তখন নিশানা তাক করতে হবে এবং ট্রিগারে চাপ দিয়ে গুলি ছুঁড়তে হবে। ৫৪৩ মিটার দূরে নিশানা তাক করে গুলি ছোঁড়ার ক্ষেত্রে এটি সর্বোচ্চ এক, দুই অথবা তিন মিটার পর্যন্ত লক্ষ্যভ্রষ্ট হতে পারে। এ অস্ত্রটিতে শক্তিশালী লেজাৱ রশ্মি নিক্ষেপ করে দেয়াল কিংবা পরিখার অপরপার্শ্বে অবস্থিত শত্রুদের চিহ্নিত করে লক্ষ্যভেদী গুলি ছোড়া সম্ভব। এর জন্য যে গুলি তৈরী করা হয়েছে সেটির বিস্ফোরক ক্ষমতা ব্যাপক। প্রতিটি গুলিতে মাইক্রোচিপ সংযুক্ত করা হয়েছে যা লক্ষ্যব্যক্তির অবস্থান অনুযায়ী প্রোগ্রাম করা যায়।। একটি এক্সএম-২৫ রাইফেরের মূল্য ৩০ হাজার মার্কিন ডলার।

## তথ্যসূত্র

## বহিঃসংযোগ

* XM25 Airburst Weapon System - ATK
* Program Executive Office Soldier (PDF)
* XM25 grenade launcher - Modern Firearms
* XM25 Airburst Weapons System - Global Security
* Green Berets will receive Judge Dredd computer smart-rifle

বিষয়শ্রেণী:আগ্নেয়াস্ত্র
ড্যানিয়েলা ক্রুকোয়ার

**ড্যানিয়েলা ইয়েল ক্রুকোয়ার** (জন্ম ৬ই জানুয়ারি ১৯৭৫ বুয়েনোস আইরেসের কলেজিয়ালেস অঞ্চলে) একজন প্রাক্তন জুডোকা। প্রথমে তিনি ইসরায়েলের প্রতিনিধিত্ব করলেও, ১৯৯৯ সালের থেকে আর্জেন্টিনার প্রতিনিধিত্ব করেছেন।

## জীবনী
ড্যানিয়েলার জীবন বেশ জটিল। অনেক প্রশ্ন আছে যার কোনো উত্তর নেই। তিনি বুয়েনোস আইরেসে এক ইহুদি পরিবারে জন্মগ্রহণ করেন। ছোট থাকতেই তার পরিবার ইসরায়েলে চলে যায়। এখানেই তার বিদ্যালয়ের পঠন-পাঠন ও জুডো শিক্ষার হাতেখড়ি।

৯০ দশকের মাঝামাঝি দুজন সম্ভাবনাময়ী জুডোকার উদয় হয় ইসরায়েলে। একজন আইনাত ইয়ারোন আর অন্যজন বলা বাহুল্য ড্যানিয়েলা। এঁরা দুজনেই হাফ-মিডলওয়েট শ্রেণীতে প্রতিদ্বন্দ্বিতা করতেন। এই দুজনের মধ্যে প্রতিযোগিতা ছিল তীব্র; এর প্রভাব ওঁদের ব্যক্তিগত সম্ম্পর্কেও পড়েছিল বলে মনে করা হয়। ড্যানিয়েলা এই তীব্র প্রতিযোগিতার কারণে তার খেলোয়াড় জীবন নিয়ে কিছুটা চিন্তিত হয়ে পড়েন। তার মনে হয় ইসরায়েল জুডো ফেডারেশন আইনাতকে বেশি সুবিধা দিচ্ছে। এরপর যখন দেখেন IFJ-এর সীমা বেঁধে দেওয়ার কারণে তিনি সিডনিতে অনুষ্ঠেয় ২০০০ অলিম্পিক গেমসে অংশ নিতে পারবেন না, তখন তিনি অন্য কোনো দেশের হয়ে অংশগ্রহণের সিদ্ধান্ত নেন। তার প্রথম পছন্দ ছিল আর্জেন্টিনা - তার জন্মভূমি। সম্ভবতঃ তিনি কখনোই আর্জেন্টিনার নাগরিকত্ব হারাননি। ফলে সহজেই তার এই দেশান্তর সম্পন্ন হয়।

২০০৯/১০ মরশুমের শুরুতে তিনি অবসর নেন। ২০০৯ প্যান আমেরিকান জুডো চ্যাম্পিয়নশিপে সোনা জেতার পর, তিনি আর প্রতিদ্বন্দিতামূলক জুডো থেকে কোনো ভাবে উদ্বুদ্ধ হতে পারছিলেন না। এখন তিনি একজন সফল জুডো প্রশিক্ষক হতে চান।

## জুডো
সিডনিতে অনুষ্ঠিত অলিম্পিক গেমস ড্যানিয়েলা প্রথমে মিডলওয়েট শ্রেণীতে নাম দেন। হয়ত তিনি হাফ-মিডলওয়েটে আইনাতের মুখোমুখি হওয়া এড়াতে চেয়েছিলেন। তবে শীঘ্রই খেলা শুরু হবার আগেই ফুসফুসের ক্যান্সারে আইনাত অসুস্থ হয়ে পড়েন। ফলে ড্যানিয়েলা হাফ-মিডলওয়েটেই শুরু করেন। শেষ পর্যন্ত তিনি ৯ম স্থান অধিকার করে টুর্নামেন্ট শেষ করেন।

তার খেলোয়াড় জীবনের শ্রেষ্ঠ মুহূর্ত আসে ২০০৩ সালে ওসাকাতে অনুষ্ঠিত বিশ্ব জুডো চ্যাম্পিয়নশিপে। ফাইনালে তিনি ইপ্পনে পরাজিত হন অলিম্পিক স্বর্ণপদকজয়ী কিউবার প্রতিযোগী ড্রিউলিস গঞ্জালেজের কাছে। প্রতিযোগিতা শুরুর আগে কেউ ভাবেননি ড্যানিয়েলা পদক জিততে পারেন বলে। ফলে এই সাফল্যের পর তিনি আর্জেন্টিনাতে রাতারাতি বিখ্যাত হন। শুধু তাই নয়, সবাই তাকে পরের বছরের অলিম্পিক গেমসে পদকের সম্ভাব্য দাবীদার ভাবতে শুরু করে।

এথেন্সে অনুষ্ঠিত ২০০৪ অলিম্পিক গেমসে তিনি প্রচুর প্রত্যাশা নিয়ে শুরু করেন। তার প্রথম দুই প্রতিপক্ষকে তিনি সোনালি স্কোরে পরাস্ত করেন। সেমিফাইনালে তিনি আয়ুমি তানিমোতোর বিপক্ষে শুরুটা ভাল করেছিলেন। এমন সময় এক নতুন পদ্ধতির প্রয়োগ করতে গিয়ে বিশ্রি ভাবে তার হাত ভাঙ্গে। ফলে তিনি আর টুর্নামেন্টে এগোতে পারেননি। তার সম্ভাব্য প্রতিদ্বন্দ্বী ড্রিউলিস গঞ্জালেজ বিনা প্রতিদ্বন্দ্বিতায় ব্রোঞ্জ পদক লাভ করেন। এই দুর্ঘটনার পর থেকে আর্জেন্টিনীয় সংবাদ মাধ্যম তাকে "লৌহ মানবী" আখ্যায় ভূষিত করে।

পরবর্তী মরশুম গুলিতে তিনি কঠিন প্রতিদ্বন্দ্বিতার প্রদর্শন করলেও মহাদেশীয় প্রতিযোগিতা গুলি ছাড়া বৃহত্তর পর্যায়ে কোনো পদক জিততে পারেননি।

## সাফল্য

## পাদটিকা

## বহিঃসংযোগ
* JudoInside
* Sports-Reference
* Personal site
* Facebook

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় ইহুদি
বিষয়শ্রেণী:২০০০ গ্রীষ্মকালীন অলিম্পিকের জুডোকা
বিষয়শ্রেণী:২০০৪ গ্রীষ্মকালীন অলিম্পিকের জুডোকা
বিষয়শ্রেণী:আন্তর্জাতিক ইহুদি স্পোর্টস হল অব ফেমে প্রবেশকারী
২০০৮ গ্রীষ্মকালীন অলিম্পিকে জুডো – নারীদের ৭০ কেজি

থাম্ব|প্রতীকী ছবি
**[[২০০৮ গ্রীষ্মকালীন অলিম্পিক|২০০৮ গ্রীষ্মকালীন অলিম্পিকে]]** **[[জুডো]]তে** **মহিলাদের ৭০কেজি** বিভাগের প্রতিযোগিতা অনুষ্ঠিত হয় ১৩ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।

মহিলাদের জুডো ওজন শ্রেণীর এই বিভাগ তৃতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৭০কিলোগ্রাম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

## পদকবিজয়ী

## টুর্নামেন্টের ফলাফল
### ফাইনাল

### ম্যাট ১

### ম্যাট ২

### রেপোশে

## পাদটিকা
* প্রতিযোগিতার ধরন

বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
প্লাটুন

[thumb|right|200px|বন্ধুত্বপূর্ণ প্লাটুনের ক্ষেত্রে ব্যবহৃত স্ট্যান্ডার্ড [ন্যাটো প্রতীক।  ]]
**প্লাটুন** একটি মিলিটারি ইউনিট যা সাধারণত দুই বা চারটি সেকশন বা স্কোয়াড্রন নিয়ে গঠিত এবং এতে প্রায় ১৬ থেকে ৫০ জন সৈন্য থাকে। প্লাটুন একটি কম্পানির অংশ, যা তিন, চার বা পাঁচটি প্লাটুন নিয়ে গঠিত। একজন কমিশন্ড অফিসারের নেতৃত্বে এমন সবচেয়ে ছোট মিলিটারি ইউনিট হল প্লাটুন। একটি প্লাটুনে প্লাটুন লিডার বা প্লাটুন কমান্ডার হিসেবে দায়িত্ব পালন করেন সাধারণত একজন লেফটেনেন্ট। তার সহকারী হিসাবে থাকেন একজন প্লাটুন সার্জেন্ট যিনি একজন জ্যেষ্ঠ নন-কমিশন্ড অফিসার।

কিছু কিছু দেশে সেনাবাহিনীর সকল বিভাগেই প্লাটুন শব্দটি ব্যবহৃত হয়। আবার অন্যান্য দেশে,যেমন ব্রিটিশ সেনাবাহিনীতে বেশীর ভাগ প্লাটুনই পদাতিক প্লাটুন, আর অন্যান্য বিভাগের সমপর্যায়ের ইউনিট ভিন্ন নামে পরিচিত হয়- যেমন, ট্যাংক, মর্টার বা হেভি উইপন প্লাটুন। অল্পসংখ্যক বাহিনী, যেমন ফরাসি সেনাবাহিনীতে প্লাটুন বলতে নির্দিষ্ট করে ক্যাভলরি ইউনিটকে বোঝায় এবং পদাতিকে সমপর্যায়ের ইউনিটকে "সেকশন" বলা হয়।

প্লাটুন শব্দটি ১৭-শতকের ফরাসি শব্দ *পেলতন* হতে এসেছে, যার অর্থ অল্পসংখ্যক সৈন্য। এই পেলতন এসেছে *পেলতে* হতে যার অর্থ 'একটি ছোট বল' (যা এসেছে লাতিন পিল্লুলা হতে, যার অর্থ 'ছোট বল')।

## অস্ট্রেলীয় সংগঠন

## ব্রিটিশ সংগঠন

## বাংলাদেশি সংগঠন
বাংলাদেশ সেনাবাহিনীর পদাতিক রেজিমেন্টে একজন মেজর বা ক্যাপ্টেন প্লাটুন কমান্ডার হিসাবে দায়িত্ব পালন করেন। তার সহযোগী হিসাবে থাকেন দুই থেকে চারজন লেফটেনেন্ট (বা লেফটেনেন্ট ও জুনিয়র কমিশন্ড অফিসারদের সমন্বিত দল) এবং অন্তত দুইজন সার্জেন্ট। সাধারণত একটি প্লাটুন ৩০ থেকে ৪০ জন সৈন্য নিয়ে গঠিত হয়ে থাকে।

এই প্লাটুনগুলো ন্যূনতম একটি হেভি মেশিন গান, রকেট লঞ্চার বা এন্টি-ট্যাংক গান দ্বারা সজ্জিত থাকে এবং এই অস্ত্র পরিচালনাকারীদের নেতৃত্বে থাকেন একজন কর্পোরাল। এর সাথে আরও অন্তত দুইটি লাইট মেশিন গান বা এলএমজি থাকে, যাদের প্রত্যেকটির নেতৃত্বে থাকেন একজন করে ল্যান্স কর্পোরাল। প্রত্যেক সৈনিক একটি করে স্বয়ংক্রিয় বা আধা-স্বয়ংক্রিয় রাইফেল দ্বারা সজ্জিত থাকেন এবং প্রত্যেক কমিশন্ড অফিসার একটি করে সাইড আর্মস বহন করেন।

## আরও দেখুন
* সামরিক বিজ্ঞান
* মিলিটারি ইউনিট

বিষয়শ্রেণী:সামরিক ইউনিট ও গঠন
বিষয়শ্রেণী:আকার অনুযায়ী সামরিক ইউনিট ও গঠন